**IŠVADA DĖL KORUPCIJOS PASIREIŠKIMO TIKIMYBĖS JONAVOS PRADINĖJE MOKYKLOJE**

Korupcijos pasireiškimo tikimybės analizė atlikta vadovaujantis Lietuvos Respublikos

specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar

savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ ir Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos aprašo patvirtinimo“ (nauja redakcija nuo 2017-03-18), Jonavos pradinėje mokykloje (toliau-įstaiga) atliktas korupcijos tikimybės nustatymas ir vertinimas, analizuotas nuo 2019-08-01 iki 2020-08-31 laikotarpį. Korupcijos pasireiškimo tikimybę nustatė už korupcijos prevenciją ir kontrolę atsakingas asmuo Rita Dapšienė, įgaliota 2019 m. rugpjūčio 30 d. direktoriaus įsakymu Nr. 1V- 148 .

Vertinimas atliktas peržiūrint ir analizuojant dokumentus : nuostatus, tvarkas, darbuotojų pareigybių aprašymus, darbuotojų priėmimą ir atleidimą iš darbo. Peržiūrėta ir analizuota įstaigos korupcijos prevencijos programa ir korupcijos prevencijos programos priemonių planas.

 **Korupcijos tikimybės vertinimo metu nustatyta:**

1. Per analizuojamą laikotarpį Jonavos pradinėje mokykloje nebuvo užfiksuota didelės korupcijos tikimybės didelių pasireiškimo atvejų, skundų bei pareiškimų negauta.

2. Jonavos pradinėje mokykloje kontrolės ir priežiūros vykdymas nėra pagrindinė funkcija. Įstaigai nesuteikti įgaliojimai vykdyti veiklą, skirtą prižiūrėti, kaip kiti fiziniai ar juridiniai asmenys laikosi įstatymų, kitų teisės aktų ar vykdyti kontrolės funkcijas.

3. Jonavos pradinės mokyklos veiklos sritis ir rūšys, funkcijos, mokyklos teisės ir pareigos, mokyklos veiklos organizavimas ir valdymas, mokyklos savivaldos funkcijos, darbuotojų priėmimas į darbą, mokyklos turtas ir lėšos, jų panaudojimo tvarka apibrėžta Jonavos rajono savivaldybės tarybos 2018m. vasario 8 d sprendimu Nr. 1TS-9 patvirtintuose Jonavos pradinės mokyklos nuostatuose. 2019 m. rugsėjo 2 d direktoriaus įsakymu Nr. V1-51 patvirtintos darbo tvarkos taisyklės. Metinės užduotys darbuotojams formuojamos veiklos vertinimo pokalbio metu kartu su darbuotoju pagal parengtą „ Metinio veiklos vertinimo pokalbio su darbuotoju tvarkos aprašą“ patvirtintą direktoriaus įsakymu 2017 m. balandžio 18 d. Nr.V1-48. Darbuotojų pareigybių aprašymai patvirtinti direktoriaus įsakymu ir paviešinti Jonavos pradinės mokyklos internetinėje svetainėje [www.pradine.jonava.lm.lt](http://www.pradine.jonava.lm.lt).

Darbuotojų darbo užmokesčio sandara, pareiginės algos pastoviosios dalies nustatymas, kvalifikuotų darbuotojų pareiginės algos pastoviosios dalies koeficientai nustatyti Jonavos pradinės mokyklos darbuotojų darbo apmokėjimo tvarkos apraše patvirtintame 2019 -08-30 direktoriaus įsakymu Nr. V1-141.

4. Įstaigos vadovo sprendimai, susiję su valstybės ar savivaldybės turto valdymu, naudojimu ir disponavimu, paslaugų teikimo keitimu priimami derinant su savivaldybe. Viešieji pirkimai įstaigoje vykdomi direktoriaus įsakymu paskirtų pirkimo organizatorių arba viešųjų pirkimų komisijos, kurie vadovaujasi 2017 m. lapkričio 27 d. direktoriaus įsakymu Nr. V1-99 patvirtintu

 „ Jonavos pradinės mokyklos viešųjų pirkimų planavimo, inicijavimo, organizavimo, atlikimo ir atskaitomybės tvarkos aprašu“. Viešųjų pirkimų komisijos sudėtis ir jos darbo reglamentas patvirtinti direktoriaus įsakymu 2017 m. lapkričio 27 d. Nr. V1-99.

5. Jonavos pradinės mokyklos veikloje nenaudojama valstybės ar tarnybos paslaptį sudaranti informacija.

6. Specialiųjų tyrimų tarnyba teisės aktų nustatyta tvarka korupcijos rizikos analizės įstaigoje neatliko.

7. Anoniminės informacijos apie korupcijos pasireiškimą negauta.

**Korupcijos pasireiškimo tikimybės vertinimo išvados:**

1. Atlikus Jonavos pradinėje mokykloje sričių vertinimą nustatyta, kad korupcijos

pasireiškimo tikimybė įstaigoje minimali.

2. Įstaigos biudžeto lėšos naudojamos pagal patvirtintas sąmatas, turto valdymas ir disponavimas apskaitomas Centralizuotoje savivaldybės biudžetinių įstaigų buhalterijoje, atliekant kasmetinę turto inventorizaciją, sudarant ir patvirtinant apyrašus. Finansinės ir biudžetinės ataskaitos už panaudotas lėšas skelbiamos Jonavos pradinės mokyklos internetinėje svetainėje www.pradine.jonava.lm.lt

3. Įstaigos direktorius kasmet atsiskaito už įstaigos ūkinę ir finansinę veiklą Jonavos rajono savivaldybės tarybai ir Jonavos pradinės mokyklos tarybai, įstaigos bendruomenei.

4. Viešųjų pirkimų konkursai vykdomi elektroniniu būdu per CPO sistemą ir pagal įstaigoje patvirtintą Viešųjų pirkimų tvarką. Viešai skelbiamos sutartys per CVP IS.

5. Jonavos pradinės mokyklos darbuotojų darbo apmokėjimo tvarkos aprašas suderintas su darbo taryba ir profsąjunga. Darbo taryba teikia Jonavos pradinės mokyklos direktoriui pasiūlymus dėl ekonominių, socialinių ir darbo klausimų, aktualių darbuotojams Jonavos pradinės mokyklos direktoriaus sprendimų, darbo teisės normų įgyvendinimo. Darbo tarybos reglamentas ir darbo tarybos sudėtis patvirtinta 2018 m. rugpjūčio 27 d. įsakymu Nr.V1-52.

 6. Mokinių priėmimas vykdomas vadovaujantis Jonavos rajono savivaldybės tarybos 2014 m. lapkričio 27 d. sprendimu Nr.1 TS – 0340.

 7. Viešai skelbiama įstaigos interneto svetainėje informacija apie laisvas darbo vietas. Konkursiniu būdu į darbą priimant darbuotojus atranką vykdo sudaryta komisija. Pedagogai į darbą priimami vadovaujantis 2017 m. gruodžio 1 d. direktoriaus įsakymu Nr. V1-111 patvirtinta „Mokytojų priėmimo ir atleidimo tvarka“. Atrankoje dalyvauja savo rekomendacijas pateikia profsąjungos ir darbo tarybos atstovai. Pakeistos ir aiškiai apibrėžtos įstaigos Darbo tvarkos taisyklės, atnaujinti darbuotojų pareigybių aprašymai pagal pasikeitusią pareigybių rengimo metodiką.

8. Jonavos pradinės mokyklos 2018 metų veiklos ataskaita patvirtinta Jonavos rajono savivaldybės tarybos 2019 m. liepos 4 d d. sprendimu Nr. 1TS-146 ir pristatyta mokyklos tarybai.

Direktorė Birutė Prasauskienė

Parengė antikorupcijos komisijos pirmininkė Rita Dapšienė ( 8 349 66040)